APSTIPRINĀTS  
 iepirkuma komisijas  
2018. gada 3. jūlija sēdē  
protokols Nr.1

Valsts asinsdonoru centrs

**Iepirkuma**

**„Sterili vakuumstobriņi ar antikoagulantu K2EDTA bez gēla, 9 mL”**

**(iepirkuma identifikācijas Nr. VADC 2018/22)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/22
  2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: [iepirkumi@vadc.gov.lv](mailto:iepirkumi@vadc.gov.lv), mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
  2. Kontaktpersonas organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: [iepirkumi@vadc.gov.lv](mailto:iepirkumi@vadc.gov.lv).

1. **Pretendents**
   1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Sterili vakuumstobriņi ar antikoagulantu K2EDTA bez gēla, 9 mL”, identifikācijas Nr. VADC 2018/22 (turpmāk – iepirkums), nolikumā (turpmāk –nolikums) norādītajām Pasūtītāja prasībām.
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
   1. Sterilu vakuumstobriņi ar antikoagulantu K2EDTA bez gēla, 9 mL (turpmāk – prece) iegāde ar piegādi saskaņā ar Tehnisko specifikāciju.
   2. CPV kods: 33000000-0.
   3. Iepirkuma līguma darbības termiņš – 1(viens) gads.
   4. Preču piegādes vieta: Valsts asinsdonoru centrs, Sēlpils iela 9, Rīga, LV-1007.
   5. Iepirkuma priekšmeta piegādes notiek atbilstoši Pasūtītāja veiktajiem pasūtījumiem iepirkuma līguma noteiktajā kārtībā.
   6. Pasūtītājs nepieciešamības gadījumā var izsludināt iepirkuma procedūru par preci saskaņā ar Publisko iepirkumu likuma 11. panta septītās daļas nosacījumiem, nosakot, ka kopējā paredzamā līgumcena attiecīgajai iepirkuma procedūrai nepārsniegs 20 % (divdesmit procentus) no iepirkuma kopējās paredzamās līgumcenas (kopējā paredzamā līgumcena aprēķināma vadoties no iepriekšējā noslēgtā līguma par preču piegādi).
   7. Iepirkuma paredzamā līgumcena: 10 596, 00 euro bez PVN.
   8. Paredzamais preces daudzums līdz 130 000 gab. ņemot vērā iepakojuma nedalāmību.
3. **Piedāvājuma izvēles kritērijs.** Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums ar zemāko vienas vienības cenu.
4. **Informācijas apmaiņa un papildu informācijas sniegšana**
   1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
   2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
      1. visi pieprasījumi nosūtāmi uz e-pasta adresi: [iepirkumi@vadc.gov.lv](mailto:iepirkumi@vadc.gov.lv);
      2. visos pieprasījumos jāietver norāde: “Sterili vakuumstobriņi ar antikoagulantu K2EDTA bez gēla, 9 mL” (Iepirkuma identifikācijas Nr. VADC 2018/22) nolikumu”;
   3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. **Piedāvājuma iesniegšanas laiks, vieta un piedāvājumu atvēršanas sanāksme**
   1. Pretendenti piedāvājumus iesniedz līdz **2018. gada 16. jūlijam, plkst. 11:00** Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00, iesniedzot personīgi, nosūtot pa pastu uz norādīto adresi vai ar kurjera starpniecību.
   2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 6.1. punktā norādītajam termiņam nolikuma 6.1. punktā norādītajā vietā. Piedāvājumi pēc nolikuma 6.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
   3. Piedāvājumu atvēršana un vērtēšana notiek slēgtā komisijas sēdē saskaņā ar nolikuma nosacījumiem.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
2. Piedāvājums sastāv no šādām daļām:
   1. Pretendenta atlases dokumenti:
      1. Pieteikums dalībai iepirkumā (forma nolikuma 1. pielikumā);
      2. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā. Ja Pretendents ir reģistrēts Latvijas Republikas Uzņēmumu reģistrā, šāda veida dokuments nav jāiesniedz.
      3. Ražotāja vai tā pārstāvja pilnvarojuma apliecinājums (izsniegtās pilnvaras apliecināta kopija) pretendentam par tiesībām pārdot preci Latvijā. Gadījumā, kad pretendents iesniedz ražotāja pārstāvja pilnvaru, klāt jāpievieno ražotāja pilnvarojuma apliecinājumu pārstāvim par tiesībām pārdot piedāvāto preci Latvijā un pārpilnvarojuma tiesībām.
      4. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
   2. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
   3. Preču paraugi saskaņā ar tehniskās specifikācijas 1.17. punktu.
3. Piedāvājuma dokumenti (nolikuma 8.1.-8.3. punkts) iesniedzami aizlīmētā iepakojumā vai aploksnē, uz kuras jānorāda:
   1. iepirkuma procedūra „Sterili vakuumstobriņi ar antikoagulantu K2EDTA bez gēla, 9 mL”,
   2. iepirkuma identifikācijas Nr. VADC 2018/22;
   3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
   4. pretendenta nosaukums un juridiskā adrese;
   5. pretendenta kontaktpersonas vārds, uzvārds, tālruņa numurs;
   6. atzīme: „Piedāvājums iepirkumam”.
   7. atzīme: „Neatvērt līdz 2018. gada 16. jūlijam, plkst.11.00”.
4. Preču paraugi (nolikuma 8.3. punkts) iesniedzami aizlīmētā iepakojumā Sēlpils ielā 9, Rīgā, LV-1007, 228. kabinetā līdz piedāvājumu iesniegšanas termiņa, kas norādīts nolikuma 6.1. punktā, beigām. Uz iepakojuma jānorāda:
   1. iepirkuma procedūra „Sterili vakuumstobriņi ar antikoagulantu K2EDTA bez gēla, 9 mL”,
   2. iepirkuma identifikācijas Nr. VADC 2018/22;
   3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
   4. pretendenta nosaukums un juridiskā adrese;
   5. pretendenta kontaktpersonas vārds, uzvārds, tālruņa numurs;
   6. atzīme: „Preču paraugi”;
   7. atzīme: „Neatvērt līdz 2018. gada 16. jūlijam, plkst.11.00”.
5. Piedāvājuma noformējuma prasības:
   1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami *docx* formātā ar kopēšanas un drukāšanas iespēju) uz datu nesēja (kompaktdisks vai zibatmiņa) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
   2. iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
   3. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
   4. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
   5. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
   6. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
6. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam.
7. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināmi Publisko iepirkumu likuma 9. panta astotajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 9. pantā noteiktajā kārtībā
  2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
  3. Pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

1. Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 2. posms – Piedāvājuma ar zemāko cenu noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, piedāvājumu ar zemāko vienas vienības cenu bez PVN. Gadījumā, ja pretendentiem ir vienādi zemākās cenas piedāvājumi, tad iepirkumu komisija rīkojas saskaņā ar Publisko iepirkuma likuma 51.panta septītā daļā noteikto. Pretendentiem, pierādījumi par Publisko iepirkumu likuma 51.panta septītajā daļā minēto priekšrocību esamību būs jāiesniedz trīs darba dienu laikā no pieprasījuma saņemšanas.

## 3. posms - Atbilstības atlases prasībām pārbaude. Iepirkuma komisija, ņemot vērā iesniegtos pretendenta atlases dokumentus, novērtē, vai pretendents atbilst nolikumā noteiktajām prasībām.

## 4.posms - Tehniskā piedāvājuma atbilstības pārbaude. Iepirkuma komisija pārbauda iesniegtā piedāvājuma atbilstību tehniskajā specifikācijā noteiktajām prasībām. Pretendenta, kurš iesniedzis piedāvājumu ar zemāko vienas vienības cenu, un atbilst atlases un tehniskajām prasībām, preču paraugi tiek nodoti atbilstības novērtēšanai. Ja preču paraugi tiek atzīti par atbilstošiem, pretendents tiek atzīts par uzvarētāju iepirkumā.

## Preču paraugu atbilstības novērtēšana tiek uzsākta pēc piedāvājumu atvēršanas, pēc pasūtītāja lēmuma par preču paraugu nodošanu atbilstības novērtēšanai..

## Preču paraugu atbilstības novērtēšanā veic: vizuālo apskati, saderības pārbaudi ar Valsts asinsdonoru centra esošo aprīkojumu veicot paraugu paralēlu izmeklēšanu. Preču paraugu atbilstības novērtēšanu veic atbilstoši nolikuma 19. punktā noteiktajai preču paraugu novērtēšanas metodikai un dokumentē protokolā, uz kura pamata sagatavo eksperta atzinumu. Atzinumu rakstveidā iesniedz Pasūtītāja iepirkumu komisijai, kas, balsojot pieņem lēmumu par pretendenta piedāvājuma noraidīšanu vai atzīšanu par uzvarētāju.

## Preču paraugu novērtēšanas metodika:

* 1. piedāvāto preču paraugu sēriju sertifikātu atbilstības pārbaude tehniskās specifikācijas prasībām;
  2. vizuāla paraugu atbilstības pārbaude tehniskās specifikācijas prasībām;
  3. saderības pārbaude ar Valsts asinsdonoru centra esošo aprīkojumu un izmeklēšanas metodēm.

1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
2. Iepirkuma komisija pretendentu noraida, ja:
   1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
   2. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
3. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 9. panta astotajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums saskaņā ar nolikuma nosacījumiem.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu pretendentam, kurš iesniedzis piedāvājumā preci ar nākamo zemāko cenu, un kura tiek atzīta par atbilstošu preču atbilstības novērtējumā, saskaņā ar nolikuma 16.‑19. punktu.
5. Pasūtītājs ne vēlāk kā 10  darbdienu laikā pēc dienas, kad stājas spēkā iepirkuma līgums, savā pircēja profilā ievieto iepirkuma līguma tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.

**VI. pielikumu saraksts**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma  2. pielikums. Tehniskā specifikācija |
| 3. pielikums. Finanšu piedāvājuma forma |
|  |

Nolikuma 1. pielikums

(VADC 2018/22)

PIETEIKUMS

Par piedalīšanos iepirkumā

**“Sterili vakuumstobriņi ar antikoagulantu K2EDTA bez gēla, 9 mL”**

**(identifikācijas Nr. VADC 2018/22)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Sterili vakuumstobriņi ar antikoagulantu K2EDTA bez gēla, 9 mL”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvātās preces ir atļauts pārdot Latvijas Republikā;
* apliecina, ka uz pretendentu neattiecas Publisko iepirkumu likuma 9. panta astotajā daļā noteiktie pretendentu izslēgšanas nosacījumi;
* apliecina, ka visas iesniegtās ziņas ir patiesas.

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/22)

Tehniskā specifikācija

**“Sterili vakuumstobriņi ar antikoagulantu K2EDTA bez gēla, 9 mL”**

|  |  |  |
| --- | --- | --- |
| **1. Prasības iepirkuma priekšmetam** | | **Lapas Nr. tehniskā un finanšu piedāvājuma dokumentācijā vai preču katalogā** |
|  | | |
| 1.1. | Materiāls: PET vai analogs. |  |
| 1.2. | Asins noņemšanas princips: vakuums. |  |
| 1.3. | Piedevas stobriņā: antikoagulants K2EDTA bez gēla. |  |
| 1.4. | Tilpums: 9 mL. |  |
| 1.5. | Izmērs: 16 x100 mm. |  |
| 1.6. | Stobriņa uzlīme ar norādījumu par: piedevas nosaukumu, paredzēto paraugu tilpumu un paņemta parauga tilpumu (līmeņa kontroles svītra). |  |
| 1.7. | Stobriņa uzlīme netraucē parauga novērtēšanu. |  |
| 1.8. | Vāciņš: bez vītnes |  |
| 1.9. | Vāciņa noņemšanas princips: bez skrūvēšanas. |  |
| 1.10. | Piemērots venozo asins paraugu ņemšanai gan no vēnas, gan no plastisko maisu sistēmām asins un asins komponentu sagatavošanai. |  |
| 1.11. | CE marķējums. |  |
| 1.12. | EK atbilstības deklarācijas (EC Declaration of Conformity) kopija. |  |
| 1.13. | Lietošanas instrukcijas angļu un latviešu valodā ar norādēm par stobriņu apstrādi plazmas iegūšanai (centrifugēšanas parametri). |  |
| 1.14. | Derīguma termiņš: vismaz 4 (četri) mēneši no piegādes brīža Valsts asinsdonoru centrā. |  |
| 1.15. | Paraugu skaits atbilstības novērtēšanai – 100 gab. |  |

|  |  |  |
| --- | --- | --- |
| **2.Prasības piegādātājam** | | |
| 2.1. | Piegādātājs ir ražotāja pilnvarots pārstāvis (ražotāja vai ražotāja pilnvarota pārstāvja ar pārpilnvarošanas tiesībām, apliecinājums). |  |
| **3. Citas prasības** | | |
| 3.1. | Piegādi veic pēc Pasūtītāja pieprasījuma. |  |
| 3.2. | Pirmā piegāde – 2018.gada 31. nedēļa. |  |
| 3.3. | Nepieciešamais daudzums 120 000 gab. |  |
| **4. Paredzamais līguma darbības termiņš** | | |
| 4.1. | 1 (viens) gads vai līdz pilnīgai saistību izpildei. |  |

Nolikuma 3. pielikums

(VADC 2018/22)

Finanšu piedāvājums

**“Sterili vakuumstobriņi ar antikoagulantu K2EDTA bez gēla, 9 mL”**

**(identifikācijas Nr. VADC 2018/22)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[2]](#footnote-2)

Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„**Sterili vakuumstobriņi ar antikoagulantu K2EDTA bez gēla, 9 mL**” (iepirkuma procedūras identifikācijas Nr. VADC 2018/22).

|  |  |  |  |  |
| --- | --- | --- | --- | --- |
| Nr. | Nosaukums | Daudzums (gab.) | Vienības cena\**euro* bez PVN | Kopējā cena *euro* bez PVN |
| 1. | **Sterili vakuumstobriņi ar antikoagulantu K2EDTA bez gēla, 9 mL** | 120 000 |  |  |

\*norādot cenu (četras zīmes aiz komata), pretendents tajā iekļauj visas papildus izmaksas, nodokļus un nodevas, izņemot PVN.

Līguma cena tiek aplikta ar PVN \_\_\_\_\_ % likmes apmērā.

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[3]](#footnote-3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)